SUPER รูดติดฟลอร์เฉียบพลัน จับตา! เกิดปรากฏการณ์ทิ้งหุ้นครั้งใหญ่อีกระลอก
SUPER รูดติดฟลอร์เฉียบพลัน จับตา! เกิดปรากฏการณ์ทิ้งหุ้นครั้งใหญ่อีกระลอก ล่าสุด ณ เวลา 15.22 น. อยู่ที่ระดับ 1.04 บาท ลดลง 0.44 บาท หรือ 29.73% สูงสุดที่ระดับ 1.52 บาท ต่ำสุดที่ระดับ 1.04 บาท มูลค่าการซื้อขาย 2.78 พันล้านบาท
1 มิ.ย. 2561

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 15.22 น. อยู่ที่ระดับ 1.04 บาท ลดลง 0.44 บาท หรือ 29.73% สูงสุดที่ระดับ 1.52 บาท ต่ำสุดที่ระดับ 1.04 บาท มูลค่าการซื้อขาย 2.78 พันล้านบาท

ทั้งนี้ ราคาหุ้น SUPER วันนี้ปรับตัวลงหนักเกือบถึงจุดต่ำสุดของวัน (Floor) ที่ระดับ 1.04 บาท โดยจากการตรวจสอบพบว่ามีการเทขายหุ้น SUPER ออกมาตั้งแต่การเปิดซื้อขายภาคบ่าย โดยมีการขายหนักในช่วงเวลา 15.13 น. ประมาณ 1.1 พันล้านหุ้น และมีการเทขายเยอะสุดที่เวลา 15.21 น. ที่ประมาณ 1.7 พันล้านหุ้น ซึ่งเป็นสาเหตุให้ราคาหุ้นปรับตัวลดลงอย่างอย่างหนัก
อนึ่งก่อนหน้านี้ มีการรายงานข่าวถึงการขายหุ้นของ นายประเดช กิตติอิสรานนท์ ซึ่งเป็นผู้ถือหุ้นรายใหญ่อันดับ 2 ของ SUPER หลายครั้ง จนส่งให้ปัจจุบัน นายประเดช ถือหุ้น SUPER อยู่ที่สัดส่วน 4.71% ทั้งนี้ จึงเป็นที่น่าจับตาว่าจะมีการขายหุ้นออกมาอีกระลอกหรือไม่ ทั้งนี้ หากมีความคืบหน้าประการใด “ข่าวหุ้นธุรกิจออนไลน์” จะรายงานให้ทราบต่อไป